CELEX: 32020R2079
Language: sk
Date: 2020-12-08 00:00:00
Title: Vykonávacie nariadenie Komisie (EÚ) 2020/2079 z 8. decembra 2020, ktorým sa schvaľuje zmena špecifikácie zemepisného označenia liehoviny zapísaného do registra [Münchener Kümmel]

15.12.2020   
               
               
                  SK
               
               
                  Úradný vestník Európskej únie
               
               
                  L 423/1
               
            
         VYKONÁVACIE NARIADENIE KOMISIE (EÚ) 2020/2079
         z 8. decembra 2020,
         ktorým sa schvaľuje zmena špecifikácie zemepisného označenia liehoviny zapísaného do registra [Münchener Kümmel]
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) 2019/787 zo 17. apríla 2019 o definovaní, popise, prezentácii a označovaní liehovín, používaní názvov liehovín pri prezentácii a označovaní iných potravín, ochrane zemepisných označení liehovín, používaní etylalkoholu a destilátov poľnohospodárskeho pôvodu v alkoholických nápojoch a o zrušení nariadenia (ES) č. 110/2008 (1), a najmä na jeho článok 30 ods. 2,
         keďže:
         
                     (1)
                  
                  
                     V súlade s článkom 21 v spojení s článkom 17 ods. 5 nariadenia Európskeho parlamentu a Rady (ES) č. 110/2008 (2) Komisia preskúmala žiadosť Nemecka z 28. septembra 2017 o schválenie zmeny technickej dokumentácie týkajúcej sa zemepisného označenia „Münchener Kümmel“ chráneného na základe nariadenia (ES) č. 110/2008. Súčasťou žiadosti je zmena názvu „Münchener Kümmel“ na „Münchener Kümmel“/„Münchner Kümmel“.
                  
               
                     (2)
                  
                  
                     Nariadenie (EÚ) 2019/787, ktorým sa nahrádza nariadenie (ES) č. 110/2008, nadobudlo účinnosť 25. mája 2019. V súlade s článkom 49 ods. 1 uvedeného nariadenia sa kapitola III nariadenia (ES) č. 110/2008 týkajúca sa zemepisných označení zrušuje s účinnosťou od 8. júna 2019. Podľa článku 22 ods. 2 nariadenia (EÚ) 2019/787 sa technická dokumentácia predložená ako súčasť ktorejkoľvek žiadosti do 8. júna 2019 podľa nariadenia (ES) č. 110/2008 považuje za špecifikáciu výrobku.
                  
               
                     (3)
                  
                  
                     Komisia dospela k záveru, že žiadosť je v súlade s nariadením (ES) č. 110/2008, a preto v zmysle článku 17 ods. 6 uvedeného nariadenia a v Úradnom vestníku Európskej únie (3) uverejnila žiadosť o zmenu v súlade s článkom 50 ods. 4 prvým pododsekom nariadenia (EÚ) 2019/787.
                  
               
                     (4)
                  
                  
                     Keďže Komisii nebola oznámená žiadna námietka v zmysle článku 27 ods. 1 nariadenia (EÚ) 2019/787, zmena špecifikácie sa by sa mala schváliť podľa článku 30 ods. 2 uvedeného nariadenia, ktorý sa v súvislosti so zmenami špecifikácie uplatňuje mutatis mutandis,
                  
               PRIJALA TOTO NARIADENIE:
         
            Článok 1
            Zmena špecifikácie týkajúca sa názvu „Münchener Kümmel“uverejnená v Úradnom vestníku Európskej únie sa schvaľuje.
         
         
            Článok 2
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
            Toto nariadenie je záväzné v celom rozsahu a priamo uplatniteľné vo všetkých členských štátoch.
         
         
            V Bruseli 8. decembra 2020
            
               
                  Za Komisiu
               
               
                  v mene predsedníčky
               
               Janusz WOJCIECHOWSKI
               
                  člen Komisie
               
            
         
         
            (1)  Ú. v. EÚ L 130, 17.5.2019, s. 1.
         
            (2)  Nariadenie Európskeho parlamentu a Rady (ES) č. 110/2008 z 15. januára 2008 o definovaní, popise, prezentácii, označovaní a ochrane zemepisných označení liehovín a o zrušení nariadenia (EHS) č. 1576/89 (Ú. v. EÚ L 39, 13.2.2008, s. 16).
         
            (3)  Ú. v. EÚ C 254, 3.8.2020, s. 21.